**Kivonat Törökszentmiklós Városi Önkormányzat Képviselő-testületének 2015. március 26-án megtartott rendes nyilvános ülésének jegyzőkönyvéből.**

**50/2015. (III.26.) K. t. számú**

**H a t á r o z a t**

**A Törökszentmiklós városi strandfürdő és kemping 2015. évi nyitva tartásáról és díjairól**

Törökszentmiklós Városi Önkormányzat Képviselő-testülete a város lakosságának igényeit és az üzemeltetés gazdaságossági szempontjait figyelembe véve a városi strandfürdőt 2015. 05. 01-től folyamatosan, a kempinget 2015. 05. 01-től 2015. 10. 31-ig tartja nyitva. A strand nyitvatartási ideje: 2015. 05. 01-től 2015. 09. 30-ig 10.00 órától 20.00 óráig, 2015. 10. 01-től 2016. 04. 30-ig 13.00 órától 19.00 óráig.

Az úszásoktatás napján 2015. 05. 01-től 2015. 09. 30-ig 7.00 órától 9.00 óráig.

Úszójeggyel úszás céljára 6.00 órától 9.00 óráig vehető igénybe.

Igény esetén éjszakai fürdőzés kerülhet megrendezésre 2015. 05. 01-től 2015. 09. 30-ig 20.00 órától 24.00 óráig.

Az ünnepek körüli nyitva tartást az üzemeltető határozza meg a Polgármesterrel történt előzetes egyeztetés alapján, melyről a lakosságot legalább egy héttel korábban tájékoztatni szükséges.

Felelős: Dr. Majtényi Erzsébet jegyző

Róth Ervin ügyvezető

Határidő: 2015. április 30.

Erről értesül:

1. Markót Imre polgármester
2. Dr. Majtényi Erzsébet jegyző
3. Törökszentmiklósi Kommunális Szolgáltató Nonprofit Kft. Törökszentmiklós, Puskás F. u. 12.
4. Városfejlesztési Osztály
5. Közpénzügyi Osztály
6. Irattár

K.m.f.

Markót Imre s.k. Dr. Majtényi Erzsébet s.k.

polgármester jegyző

A kivonat hiteléül:

Herczeghné Ródon Ilona

főelőadó